Държавен вестник, бр. 57, 2022 г., стр. 9

БРОЙ  57	
Д Ъ Р Ж А В Е Н  В Е С Т Н И К 	
СТР.  9  
т. 16 от Конституцията, а уреждат подробно 
реда за внасяне и обсъждане на докладите 
по чл. 84, т. 16 от Конституцията. Заложе-
ното в чл. 86, ал. 1 ПОДНС изискване към 
съдържанието на докладите по чл. 84, т. 16 
от Конституцията, включващо отчет „и за 
изпълнението на препоръките на Народното 
събрание при обсъждането на предходния 
доклад“, има за предназначение изготвя-
нето на анализ на постигнатите резултати 
в осъществяваната от съответния орган (в 
частност прокуратурата) дейност за постигане 
на общите цели в борбата с престъпността 
и реализиране на наказателната политика 
на държавата. Аналогично в чл. 86, ал. 5, 
изречение второ ПОДНС е предвидена 
възможността въз основа на този анализ 
да бъдат формулирани нови препоръки за 
повишаване на ефективността на съответния 
орган, чиято дейност е обсъждана. 
Използваното в двете оспорвани алинеи на 
чл. 86 ПОДНС понятие „препоръки“ следва 
да се тълкува не като задължителни указа-
ния, а само като аспект на конституционно 
допустимо сътрудничество и взаимодействие 
между властите за постигане на общата цел на 
държавното управление – противодействие на 
престъпността. С тези препоръки Народното 
събрание предварително информира главния 
прокурор за това какви са очакванията към 
него в рамките на механизма по чл. 84, т. 16 
от Конституцията. Те не могат да се отнасят до 
конкретни дела и да влияят върху вътрешното 
убеждение на прокурорите. Същевременно с 
това се дава възможност на главния прокурор 
да изрази в рамките на институционалната 
процедура своето становище по препоръките 
на Народното събрание.
Воден от горните мотиви, съдът приема, 
че искането за установяване на противокон-
ституционност на разпоредбата на чл. 86, 
ал. 1 в частта „включително и за изпълне-
ние на препоръките на Народното събрание 
при обсъждането на предходния доклад“ и 
на чл. 86, ал. 5, изречение второ ПОДНС 
като противоречащи на чл. 84, т. 16, чл. 8 и 
чл. 117, ал. 2 от Конституцията също следва 
да се отхвърли.
По изложените съображения и на осно-
вание чл. 149, ал. 1, т. 2 от Конституцията 
Конституционният съд
Р Е Ш И :
Отхвърля искането на главния прокурор 
на Република България за установяване на 
противоконституционност на разпоредбите на 
чл. 25, чл. 86, ал. 1 в частта „включително и 
за изпълнението на препоръките на Народно-
то събрание при обсъждането на предходния 
доклад“ и на чл. 86, ал. 5, изречение второ 
от Правилника за организацията и дейност-
та на Народното събрание (ДВ, бр. 109 от 
21.12.2021 г.).
Председател:  
Павлина Панова
4388
МИНИСТЕРСКИ СЪВЕТ
ПОСТАНОВЛЕНИЕ № 178  
ОТ 15 ЮЛИ 2022 Г.
за изменение и допълнение на Наредбата за 
държавните изисквания към съдържанието 
на основните документи, издавани от висши­
те училища, приета с Постановление № 215 
на Министерския съвет от 2004 г. (обн., ДВ, 
бр. 75 от 2004 г.; изм. и доп., бр. 10, 39 и 79 
от 2009 г., бр. 33 от 2011 г. и бр. 62 от 2013 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 1 се правят следните допълнения:
1. Създава се ал. 4:
„(4) Академичната справка и уверението 
може да се издават, водят и съхраняват и в 
електронен вид. Информацията в тях се съ-
бира, обработва и съхранява в съответствие 
с Регламент (ЕС) 2016/679 на Европейския 
парламент и на Съвета от 27 април 2016 г. 
относно защитата на физическите лица във 
връзка с обработването на лични данни и от-
носно свободното движение на такива данни 
и за отмяна на Директива 95/46/ЕО (Общ 
регламент относно защитата на данните) (ОВ, 
L 119, 4.05.2016 г.), Закона за защита на лич-
ните данни, Закона за електронния документ 
и електронните удостоверителни услуги и с 
Наредбата за минималните изисквания за 
мрежова и информационна сигурност, приета с 
Постановление № 186 на Министерския съвет 
от 2019 г. (обн., ДВ, бр. 59 от 2019 г.; изм. и 
доп., бр. 36 и 47 от 2022 г.).“
2. Създава се ал. 5:
„(5) Главната книга се води и съхранява в 
електронен вид при спазване на изискванията 
на ал. 4, изречение второ. Съобразно прецен-
ката и възможностите си висшето училище 
може да продължи воденето и съхраняването 
на главната книга и на хартиен носител.“
§ 2. В раздел І се създава чл. 3а:
„Чл. 3а. При съставяне на основните до-
кументи, издавани от висшите училища, за 
всеки студент и докторант се посочва и единен 
академичен номер, генериран автоматизирано 
от регистъра по чл. 10, ал. 2, т. 3, буква „в“ 
от Закона за висшето образование.“
§ 3. В чл. 4 се правят следните изменения 
и допълнения:
1. В ал. 2, т. 3:
а) в буква „б“ думите „основното звено, 
организирало обучението“ се заменят с „ос-
новното звено или филиала, организирали 
обучението“;
б) в буква „з“ в началото се добавя „име, 
фамилия и“, а думите „основното звено, орга-
низирало обучението“ се заменят с „основното 
звено или филиала, организирали обучението“;
в) в буква „и“ думите „серия и“ се заличават.
2. В ал. 3, т. 2: